Rasman: “Napoli” “Arsenal” posbonini sotib oldi

“Arsenal” darvozaboni David Ospina “Napoli”ga o‘tdi. Bu haqda neapolliklarning rasmiy saytida xabar berildi.

30 yoshli darvozabon 2018-yilning avgust oyidan buyon Italiya klubida ijara asosida o‘ynayotgandi.
Avvalroq Ospinaning transfer narxi 4 million yevroga baholangani ma’lum qilingandi.
Eslatib o‘tamiz, David Ospina 2018/19-yilgi mavsum Italiya chempionatida 17 ta uchrashuvda maydonga tushdi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!